CELEX: E2004J0001
Language: el
Date: 2004-11-23 00:00:00
Title: Απόφαση του Δικαστηρίου, της  23ης Νοεμβρίου 2004 , στην υπόθεση Ε-1/04 Fokus Bank ASA και Το κράτος της Νορβηγίας, εκπροσωπούμενο από την Skattedirektoratet (Διεύθυνση Φορολογίας)  (Ελεύθερη κυκλοφορία κεφαλαίων — φορολογία μερισμάτων — έκπτωση φόρου που χορηγείται αποκλειστικά σε μετόχους που έχουν κατοικία σε συμβαλλόμενο μέρος — άρνηση δικονομικών δικαιωμάτων σε μετόχους που έχουν κατοικία σε άλλα συμβαλλόμενα μέρη)

23.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/10
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 23ης Νοεμβρίου 2004
   στην υπόθεση Ε-1/04 Fokus Bank ASA και Το κράτος της Νορβηγίας, εκπροσωπούμενο από την Skattedirektoratet (Διεύθυνση Φορολογίας)
   
      (Ελεύθερη κυκλοφορία κεφαλαίων — φορολογία μερισμάτων — έκπτωση φόρου που χορηγείται αποκλειστικά σε μετόχους που έχουν κατοικία σε συμβαλλόμενο μέρος — άρνηση δικονομικών δικαιωμάτων σε μετόχους που έχουν κατοικία σε άλλα συμβαλλόμενα μέρη)
   
   (2006/C 45/06)
   Στην υπόθεση E-1/04 — μεταξύ της Fokus Bank ASA και του κράτους της Νορβηγίας, εκπροσωπούμενου από την Skattedirektoratet — ΑΙΤΗΣΗ προς το Δικαστήριο ΕΖΕΣ από το Frostating lagmannsrett (Εφετείο του Frostating) σχετικά με την ερμηνεία των κανόνων ελεύθερης κυκλοφορίας κεφαλαίων στο εσωτερικό του ΕΟΧ, το Δικαστήριο, αποτελούμενο από τον Carl Baudenbacher, Πρόεδρο και δικαστή-εισηγητή, τους Per Tresselt και Thorgeir Örlygsson, δικαστές, εξέδωσε απόφαση στις 23 Νοεμβρίου 2004, το διατακτικό της οποίας έχει ως εξής:
   
               1.
            
            
               Το άρθρο 40 του ΕΟΧ αντιτίθεται στην εφαρμογή κανονιστικής ρύθμισης δυνάμει της οποίας οι μέτοχοι που έχουν κατοικία σε ένα συγκεκριμένο συμβαλλόμενο μέρος δικαιούνται έκπτωση φόρου επί των μερισμάτων που καταβάλλονται από εταιρεία που είναι εγκατεστημένη στο εν λόγω συμβαλλόμενο μέρος, ενώ η έκπτωση αυτή δεν χορηγείται στους μετόχους που δεν είναι μόνιμοι κάτοικοι. Δεν έχει νομική ισχύ αν ο φορολογούμενος έχει κατοικία σε άλλο συμβαλλόμενο μέρος το οποίο, στο πλαίσιο φορολογικής συμφωνίας με το συμβαλλόμενο μέρος κατανομής του μερίσματος, έχει αναλάβει τη δέσμευση να χορηγεί έκπτωση φόρου όσον αφορά τους φόρους που παρακρατούνται στην πηγή, ή αν στη συγκεκριμένη περίπτωση, πράγματι χορηγείται ή θα χορηγηθεί στον φορολογούμενο έκπτωση φόρου για τους φόρους που παρακρατούνται στην πηγή.
            
         
               2.
            
            
               Σε περιπτώσεις όπως η συγκεκριμένη που αποτέλεσε αντικείμενο της κυρίας δίκης, δεν είναι συνεπές με τη συμφωνία ΕΟΧ ένα συμβαλλόμενο μέρος να ασχολείται αποκλειστικά με τη διανέμουσα εταιρεία κατά τον υπολογισμό ή τη διόρθωση του φόρου που παρακρατείται στην πηγή χωρίς να ενημερώνονται οι μέτοχοι που δεν έχουν κατοικία σε αυτό.